Investicijų valdymo įmonė
Investicijų valdymo įmonė – finansų įstaiga, teikianti investavimo paslaugas. Investicijų valdymo įmonės būna priklausomos (pvz., bankams, draudimo bendrovėms, priklausančios investicijų valdymo įmonės) arba nepriklausomos (savarankiški juridiniai vienetai). Tokia įmonė gali verstis pagrindine veikla: valdyti kolektyvinio investavimo (vertybinių popierių, nekilnojamojo turto, privataus, rizikos kapitalo, biržoje prekiaujamų fondų) subjektus bei verstis papildoma veikla: valdyti kitų asmenų finansinių priemonių portfelius; valstybinio socialinio draudimo įmokos dalies kaupimo pensijų fondų finansinių priemonių portfelius; valdyti papildomos savanoriško pensijų kaupimo pensijų fondų finansinių priemonių portfelius; konsultuoti investavimo į finansines priemones klausimais ir kt.